Frumvarp sjávarútvegs - og landbúnaðarráðherra um rekstrarleyfi fiskeldisfyrirtækja til bráðabirgða var samþykkt um hálf tólf leytið i kvöld með 45 atkvæðum . Sex þingmenn sátu hjá . Vísir / Einar Árnason Frumvarp Kristjáns Þórs Júlíussonar , sjávarútvegs - og landbúnaðarráðherra , um rekstrarleyfi fiskeldisfyrirtækja til bráðabirgða var samþykkt á tólfta tímanum í kvöld með 45 atkvæðum . Sex þingmenn sátu hjá . Ráðherra lagði frumvarpið fram til að bregðast við ákvörðun úrskurðarnefndar umhverfis - og auðlindamála sem felldi úr gildi starfsleyfi tveggja fiskeldisfyrirtækja sem starfrækt eru á sunnanverðum Vestfjörðum . Í frumvarpinu felst heimild ráðherra málaflokksins til að gefa út rekstrarleyfi til bráðabirgða . Beita þurfti afbrigðum til að koma frumvarpi sjávarútvegsráðherra til fyrstu umræðu á Alþingi í dag . Frumvarpið var samþykkt með 45 atkvæðum en 6 þingmenn sátu hjá í atkvæðagreiðslu . Vísir / Vilhelm Að fyrstu umferð lokinni var málið tekið fyrir í atvinnuveganefnd . Lilja Rafney Magnúsdóttir , formaður nefndarinnar , kynnti síðan nefndarálitið fyrir þingi . Hún greindi frá því að nefndin hefði fengið á sinn fund Baldur P. Erlingsson og Jóhann Guðmundsson frá atvinnuvegaráðuneytinu , Viktor S. Pálsson frá Matvælastofnun , Guðmund Inga Guðbrandsson umhverfis - og auðlindaráðherra auk aðstoðarmanns hans Orra Pál Jóhannson , Sigríði Auði Arnardóttur frá umhverfis og auðlindaráðuneytinu , Jóhannes Karl Sveinsson , Kristínu Haraldsdóttur og Trausta Fannar Valsson . Gagnrýna vinnubrögðin harðlega Sjávarútvegsráðherra lagði frumvarpið fram við upphaf þingfundar í dag og var málið samþykkt sem fyrr segir á tólfta tímanum í kvöld . Nokkrir þingmenn stjórnarandstöðunnar gagnrýndu málsmeðferðina , hún hefði ekki verið vönduð . „ Hvers vegna þurfti að keyra þetta mál í gegn helst á einum sólarhring ? “ spurði Helga Vala Helgadóttir , þingmaður Samfylkingarinnar . Helga Vala Helgadóttir gagnrýnir mjög að ekki hafi verið vandað til verka við meðferð málsins.vísir / vilhelm Í annarri umferð kom Helga Vala auga á ágalla á frumvarpinu og gagnrýndi óvönduð vinnubrögð . Hún spurði hversu mörg leyfi fiskeldisfyrirtækja hefðu verið felld úr gildi . Lilja Rafney Magnúsdóttir , formaður atvinnuveganefndar , gat ekki svarað því strax . Þingmenn stjórnarandstöðunnar notuðu þetta sem dæmi um mistök sem gætu orðið við lagasetningu þegar mál eru keyrð í gegnum þingið á of skömmum tíma . Mikill hraði leiði af sér lélega löggjöf Þorgerður Katrín Gunnarsdóttir , formaður viðreisnar , og Smári McCarthy , þingmaður Pírata , voru á sama máli og Helga Vala og sögðu að ekki hefði verið staðið að málinu svo sómi væri að . Smári sagði að þegar mál væru keyrð í gegnum þingið með slíkum hraða væri viðbúið að það myndi leiða af sér lélega löggjöf . Það væri fyrirsjáanlegt að mistök yrðu gerð . Þorgerður sagði að þeirri tillögu um að fá fleiri gesti fyrir atvinnuveganefnd hefði verið hafnað . Það hefði verið til bóta að fá fleiri sérfræðinga á fund atvinnuveganefndar sem hefðu ekki komið að málinu áður eins og fulltrúa frá fiskeldisfyriræki og veiðirétthafa . Hún benti jafnframt á að á þeim skamma tíma sem atvinnuveganefnd kom saman hefðu sérfræðingar komið með ábendingar sem hafi skipt miklu máli fyrir frumvarpið . Hún velti því fyrir hvaða ábendingar aðrir sérfræðingar hefðu mögulega komið á framfæri hefðu þeir fengið tækifæri til þess . Kristján Þór Júlíusson , sjávarútvegs - og landbúnaðarráðherra , kynnti frumvarp er snýr að rekstrarleyfi til bráðabirgða í fiskeldi á aukafundi ríkisstjórnarinnar í hádeginu .